આ એરક્રાફ્ટમાં એક પુરૂષ અને એક મહિલા મુસાફરી કરી રહ્યાં હતા, બંન્નેની ઉંમર 60 વર્ષની આસપાસ હતી. બંન્નેએ પોતાની જાત બચાવવાનો પ્રયત્ન કર્યો, તેઓ બચી તો ગયા પરંતુ ગંભીર રીતે ઇજાગ્રસ્ત થવાને કારણે તેમને તાત્કાલિક હોસ્પિટલ ખસેડવામાં આવ્યા હતા. આ મામલે ઓરેન્જ કાઉન્ટિના ફાયર ઓથોરિટી કેપ્ટન લૈરી કુર્ત્જે જણાવ્યું કે, આ ઘટનામાં કોઇ ગંભીર રીતે ઘાયલ નથી થયું. વિમાન અચાનક કઇ રીતે ક્રેશ થયું, એ અંગે હાલ કંઇ કહી શકાય એમ નથી. આ ઘટનાને નજરો-નજર જોનાર એક વ્યક્તિએ જણાવ્યું કે, વિમાન એક ગાડીની એકદમ બાજુમાં ક્રેશ થયું હતું. આ અકસ્માતમાં કોઇ જાનહાનિ નથી થઇ, પરંતુ રસ્તા પર વિમાન પટકાતાં ટ્રાફિક જામ થઇ ગયો હતો.